ລມຕ ຮັກສາຄວາມປອດໄພພາຍໃນ ສະຫະລັດ ກ່າວວ່າ ຄວາມປອດໄພ ຊາຍແດນ ດີຂຶ້ນ
ລມຕ ຮັກສາຄວາມປອດໄພພາຍໃນ ຂອງສະຫະລັດ ກ່າວວ່າ ມີຜູ້ຄົນ ໃນຈຳນວນໜ້ອຍລົງ ພະຍາຍາມທີ່ຈະ ເດີນທາງເຂົ້າມາ ໃນ ສຫລ ຢ່າງຜິດກົດໝາຍ.
ລັດຖະມົນຕີກະຊວງຮັກສາຄວາມປອດໄພພາຍໃນ ຂອງສະຫະ ລັດ ກ່າວວ່າ ມີຜູ້ຄົນໃນຈຳນວນໜ້ອຍລົງພະຍາຍາມທີ່ຈະເດີນ ທາງເຂົ້າມາໃນສະຫະລັດຢ່າງຜິດກົດໝາຍ ເລາະຕາມບໍລິເວນ ຊາຍແດນທາງພາກຕາເວັນຕົກສຽງໃຕ້ຂອງສະຫະລັດ ໃນປີກາຍນີ້ ຄື້ນຟອງຂອງພວກເດັກນ້ອຍ ທີ່ບໍ່ມີພໍ່ແມ່ຕິດຕາມ ມານຳ ໄດ້ພາກັນເດີນທາງເຂົ້າມາ ໃນສະຫະລັດ ແຕ່ລັດຖະມົນຕີກະຊວງຮັກສາຄວາມ ປອດໄພພາຍໃນ ທ່ານ Jeh Johnson ກ່າວໃນມື້ວັນສຸກວານນີ້ວ່າ ຈຳນວນຂອງພວກ ເດັກນ້ອຍທີ່ພະຍາຍາມເດີນທາງເຂົ້າມາໃນສະຫະລັດຢ່າງຜິດກົດໝາຍໃນປີນີ້ໄດ້ຫລຸດ ລົງ 45 ເປີເຊັນຫຼັງຈາກໄດ້ມີການປຸກລະດົມຢ່າງຂຸ້ນຂ້ຽວເພື່ອຍຸດຕິສະແສຟອງດັ່ງກ່າວ ທ່ານ Johnson ກ່າວຕື່ມວ່າ ຈຳນວນພວກທີ່ຖືກຈັບກຸມ 151,805 ຄົນຢູ່ຕາມເຂດຊາຍ ແດນໃນລະຫວ່າງສອງສາມເດືອນມານີ້ທີ່ທ່ານເວົ້າວ່າ ແມ່ນເຄື່ອງບົ່ງບອກທີ່ສຳຄັນກ່ຽວ ກັບພວກທີ່ພະຍາຍາມ ຂ້າມຊາຍແດນແບບຜິດກົດໝາຍທັງໝົດ ໄດ້ຫລຸດລົງເກືອບ 60 ພັນຄົນ ຫລືປະມານ 28 ເປີເຊັນ ເມື່ອສົມທຽບໃສ່ໄລຍະດຽວກັນຂອງປີກາຍນີ້ ຈຳນວນ ດັ່ງກ່າວແມ່ນຮວມທັງພວກເດັກນ້ອຍ ທີ່ບໍ່ມີພໍ່ແມ່ຕິດຕາມມານຳ ຄອບຄົວທີ່ມາພ້ອມກັນ ທັງໝົດ ຕະຫລອດທັງພວກແມ່ຍິງແລະຊາຍໂສດ ທ່ານ Johnson ກ່າວວ່າ ສະຫະລັດໄດ້ຮ່ວມມືກັບລັດຖະບານເມັກຊິໂກແລະອີກຫຼາຍໆ ປະເທດໃນເຂດອາເມຣິກາກາງເພື່ອກຳຈັດຂ່າວລືທີ່ບໍ່ຖືກຕ້ອງກ່ຽວກັບກົດໝາຍຄົນເຂົ້າ ເມືອງແລະນະໂຍບາຍ ຂອງສະຫະລັດ ດ້ວຍການອອກແຈ້ງການ ກ່ຽວກັບ ນະໂຍບາຍ ຕ່າງໆຢູ່ຕາມບ່ອນຈອດລົດເມຫຼືລົດໂດຍສານຕ່າງໆໃນທົ່ວເຂດອາເມຣິກາກາງ